Wat is vir Afrikaners oor? Die 8 kragtigste Afrikaner-aanhalingsArgieffoto. Deur Charl Oberholzer Afrikaners, nie die beesras of net ŉ taalgroep nie – maar dié met ’n gedeelde geskiedenis van oorwinning en seer, ’n gedeelde taal wat sagkens aanmekaar geweef is en dié wat deel in ’n onbeskaamde lappieskomberskultuur; die Afrikaners wat hulle gesigte weggedraai het van Europa en vorentoe staar na Afrika – wat is vir daardie mense in vandag se Suid-Afrika oor? Teen die agtergrond van grondgrype, kultuurlose tersiêre instellings en diskriminerende rasseklassifikasie, is dit ’n vraag wat soveel Afrikaners hulself moes afvra in die emigrasie-wagkamer van ’n ambassade. Maar uit die kragtigste aanhalings van die afgelope eeu is daar talle wyshede weggesteek: Te midde van die uitdagings het Afrikaners wat geroepe daartoe voel, ’n taak om te aanvaar, selfs al is die eindbestemming onbekend. Paul Kruger kon nie in sy leeftyd ’n nuwe werklikheid beleef nie, maar so kan ons ook herinner word dat dit nie net ons leeftyd is wat saak maak nie, maar dat elkeen bloot verantwoordelikheid moet neem vir sy eie tyd. Dit is ons taak om monumente op te rig, nie tot ons eer nie maar tot die eer van God. Dit is soms nodig om nie oor ander sake te redeneer nie maar om uit dankbaarheid vir jou genade te betaal – deur te doen wat jou hande vind om te doen. Demokrasie en so ook enige ander politieke stelsel is nie volmaak nie. Menslike instelling is in hulle ontwerp gebroke – en daarom is dit nutteloos om daaraan vas te klou vir bevryding. ’n Eenvoudige opdrag om uit te leef, hou jouself besig met die dinge wat werklik ’n verskil teweegbring. Onbeskaamde opneem van identiteit, dit is elke generasie se voorreg om dit wat hy is op te neem en homself ook so uit te druk. Mag Afrikaners te midde van diskriminasie hulself vry verklaar sodat ons ’n mentaliteit sal hê van oorvloed eerder as van skaarsheid. Jopie Fourie het ook gesê bly getrou aan jou kultuur, jou taal en jou geloof. Reëls van die samelewing verander, idees ontwikkel voortdurend maar op ’n sterk fondasie kan alles herbou word. Afrikaners was nog altyd onder druk en die lesse uit die verlede is eenvoudig. Sonder om te weet wat die uitkoms is, moet ons met liefde, waagmoed, onbeskaamde trots en met ’n oorvloed-gesindheid ons take verrig, nie met ’n hoop op ’n regeringsverandering nie maar met ’n vasberade afhanklikheid van God.